**Tájékozató a feltöltött tanári szakdolgozatok megtekintéséről és a bírálat feltöltéséről a Neptunban a 2021. őszi félévben**

Készült az Oktatási Igazgatóság és a karok tájékoztatói alapján

Az osztatalan tanárképzésben részt vevő hallgatók a 2021/2022. tanév őszi félévben 2021. november 25-én 16.59 óráig tölthették fel a szakdolgozatukat a Neptunba.

A TKK **2021. december 10-ig** rendeli hozzá a bírálókat a hallgatók szakdolgozataihoz a Neptunban. A beállításról a Neptun nem küld rendszerüzenetet, ezért kérjük, a bírálók, ha a határidőt követően nem látják az opponálni kívánt szakdolgozatokat, jelezzék ezt a TKK számára ([szakzaras@tkk.elte.hu](mailto:szakzaras@tkk.elte.hu)).

**A szakdolgozat megtekintése**

A <https://oktato.neptun.elte.hu/login.aspx> oldalon történő belépést követően a bíráló a „Szakdolgozat”/„Szakdolgozatok” menü megfelelő szakdolgozati sor végén a „+” lehetőségek, majd „Szakdolgozat megtekintése” gombra kattintva töltheti le, tekintheti meg a hallgató szakdolgozatát.

A Neptun egyelőre nem tudja leszűrni az ebben a vizsgaidőszakban bírálandó tanári szakdolgozatokat. Ezért a Szakdolgozatok/szakdolgozatok menü kiválasztása után az oldalon található **szűrőket** (Időszak, Szakdolgozat státusz, Téma típus) **„Minden”** típusúra szükséges állítani. A listázás után célszerű az oldalméretet jobb oldalon a legnagyobbra, 500-ra tenni, majd a megjelenő hallgatókat a **Hallgató neve** oszlopban betűrendbe állítani. Így a hallgató neve alapján könnyebben meg lehet találni a kijelölt bírálandó szakdolgozatot.

**A szakdolgozat értékelése**

A bíráló a „Szakdolgozat”/„Szakdolgozatok” menü megfelelő szakdolgozati sor végén a „+” lehetőségek, majd a „Bővebb” gombra kattint, ezután a Bíráló/Konzulens résznél megjelenik a bíráló neve és a sor végi „+” lehetőségek, majd a „Bővebb” gomb megnyomása után lehet kiválasztani a megfelelő ötfokozatú értékelést.

**A bírálat feltöltése**

A szakdolgozat bírálatának feltöltése (a bírálati lap feltöltése): a bíráló a „Szakdolgozat”/ „Szakdolgozatok” menü megfelelő szakdolgozati sor végén a „+” lehetőségek, majd „Bírálat feltöltése” gombra kattintva töltheti fel a bírálati dokumentumot.

**A bírálat feltöltésének a határideje: 2022. január 10. 23.59**

Kérjük, hogy bírálat elkészítéshez használja a TKK által megküldött Word formátumú bírálati lapot, és ezt töltse fel pdf-formátumban.

Megjegyzés: Az oktatónak kizárólag egy fájl feltöltésére van lehetősége, ezért ha véletlenül nem a megfelelő állományt tölti fel, akkor  a feltöltött fájl cseréjét, kérjük, jelezze a TKK-nak a [szakzaras@tkk.elte.hu](mailto:szakzaras@tkk.elte.hu) címen.

Az alábbi linkre kattintva lehet megnézni az Oktatási Igazgatóság által készített videókat, amelyek a szakdolgozatok és bírálatok Neptun-beli kezelését segítik:

o  [bírálónak](https://web.microsoftstream.com/video/29afc788-9fe2-4794-afb5-4e188733e2a5)

o  [záróvizsga-bizottsági tagoknak](https://web.microsoftstream.com/video/42b13be7-24bb-4ceb-89a6-1993434cc15d)

Köszönjük a bírálók munkáját.

Tanárképző Központ